Stanovisko Ministerstva hospodárstva SR k vyjadreniu Ministerstva financií SR

MF SR: V materiáli  Ministerstvo hospodárstva SR uvádza, že výška štátnej pomoci pre uvedené spoločnosti je v súlade s Pravidlami pre poskytovanie individuálnej štátnej pomoci  investorom schválených uznesením vlády č. 855/2005 (ďalej Pravidlá). V tejto súvislosti žiadame do materiálu doplniť vyhodnotenie dodržania splnenia kritéria vzťahujúceho sa na minimálny podiel zamestnancov podľa vzdelanostnej štruktúry v zmysle bodu IV. 2 Pravidiel. V prípade nedodržania tohto  kritéria žiadame do materiálu doplniť kvantifikáciu úpravy štátnej pomoci podľa bodu VI.3.1 Pravidiel.  Zároveň  považujeme  za potrebné   doplniť  materiál i  o  informáciu  splnenia  požiadavky  v zmysle  bodu IV. 3 Pravidiel o preinvestovaní minimálne stanoveného percenta investičných nákladov do Moderných technológií.

MH SR: Podľa názoru Ministerstva hospodárstva SR kritérium vzdelanostnej štruktúry zamestnancov je splnené. Podľa predloženej dokumentácie príjemca deklaroval, že vzhľadom na charakter výroby a použité strojné zariadenie neuvažuje zamestnávať pracovníkov, ktorí nemajú minimálne učňovské vzdelanie. Pre odlíšenie ich uviedol v kolonke Základné vzdelanie, ale opätovne potvrdil, že pre zamestnanie vyžaduje minimálny kvalifikačný predpoklad učňovské vzdelanie (t. j. stupeň vzdelania 2). Taktiež splnenie požiadavky preinvestovania minimálne stanoveného percenta investičných nákladov do moderných technológií bola splnená. Splnenie všetkých uvedených požiadaviek bolo preto v materiáli deklarované ako súlad s Pravidlami pre poskytovanie individuálnej štátnej pomoci veľkým investorom (tabuľka na konci Vyjadrenia).      

MF SR: Odporúčame, aby boli v Uznesení vlády SR v bodoch A.1. a A.2. špecifikované  ustanovenia,  podľa  ktorých by mali spoločnosti Kronospan Zvolen, s.r.o. a Kronospan Prešov, s.r.o. čerpať daňové úľavy (§ 35b, resp. 35c zákona č. 366/1999 Z. z. o daniach z príjmov v znení neskorších predpisov).

MH SR: Takáto podrobná špecifikácia sa uvádza v Návrhu na udelenie investičných stimulov, ktorý sa predkladá na schválenie vláde SR až po odobrení Komisiou Európskych spoločenstiev. Preto sa materiál predkladá vláde SR ako informatívny, bez uznesenia.  

MF SR: Pripomíname, že podľa § 2 ods. 2 písm. b) zákona o investičných stimuloch musí byť najmenej 200 000 tis. Sk (100 000 tis. Sk, ak sa podnikateľská činnosť bude vykonávať v regióne s mierou nezamestnanosti najmenej 10%) z investície krytých vlastným imaním príjemcu investičných stimulov, ktorý o poskytnutie investičných stimulov žiada. Plnenie uvedenej podmienky nie je v predloženom materiáli jednoznačne preukázané, nakoľko pri plnení podmienok na poskytnutie požadovaných investičných stimulov podľa zákona č. 565/2001 Z. z. o investičných stimuloch spoločnosťou Kronospan Zvolen, s.r.o. sa len uvádza, že celková plánovaná výška investície bude čiastočne vykrytá z vlastných finančných zdrojov, pričom konkrétna výška investície, ktorá bude krytá z vlastných finančných zdrojov nie je uvedená.

MH SR: Splnenie uvedenej podmienky bolo v predložených žiadostiach dokladované investorom prehlásením o forme a spôsobe financovania. V  procese posudzovania podaných žiadosti sa v súlade s ustanoveniami zákona č. 565/2001 Z. z. o investičných stimuloch podrobne overovalo splnenie každej zákonnej podmienky udelenia investičných stimulov. Pri podozrení na nesplnenie čo i  len jedinej je investor vyzývaný na predloženie príslušnej dokumentácie. Pokiaľ investor nedoloží splnenie všetkých zákonných podmienok a nepredloží dokumentáciu o ich splnení, posudzovací proces sa  prerušuje alebo zastavuje. Preto je v materiáli, ktorý sa predkladá na schválenie, uvádzané splnenie všetkých podmienok, bez ich podrobného vymenovania a popisu formy, akou boli splnené.
Splnenie uvedených podmienok je taktiež predmetom kontroly miestne príslušných daňových úradov a v prípade ich nesplnenia zaniká nárok na úľavu na dani z príjmu právnických osôb.  

MF SR: Upozorňujeme, že výška koeficientu na výpočet výšky daňovej úľavy podľa § 35c zákona o daniach z príjmov sa môže meniť v závislosti od úhrnnej výšky obstarávacej ceny hmotného a a nehmotného majetku tejto investície obstaraného po vydaní rozhodnutia o poskytnutí investičných stimulov a od hodnoty vlastného imania daňovníka, preto by výpočet a výška koeficientu v predloženom materiáli mala byť považovaná za orientačnú. 

MH SR: Výška koeficientu nie je exaktná veličina. Na jej výšku vplýva okrem vymenovaných  podmienok aj výška reálne dosiahnutého hospodárskeho výsledku. Preto bude skutočný objem úľavy na dani z príjmu právnických osôb v príslušnom roku podliehať podrobnému výpočtu, pretože investor v prípade použitia koeficientu bude aj napriek priznanej úľave platiteľom dane z príjmu právnických osôb. V Doložke uvedené koeficienty sú preto považované za predbežné pre jednotlivé roky a možná výška daňovej úľavy sa určuje ako maximálna možná výška, avšak bez rozdelenia na jednotlivé roky.

MF SR: Sumy navrhovaných investičných stimulov vzťahované na jedno vytvorené pracovné miesto, 7,68 mil. Sk pre spoločnosť Kronospan Prešov, s.r.o. a 9,23 mil. Sk pre spoločnosť Kronospan Zvolen s.r.o. považujeme za neúmerne vysoké, na čo sme upozorňovali už i v predbežnom stanovisku Ministerstva financií SR pre SARIO. 

MH SR: Pokiaľ sa za určité kritérium považuje výška investičného stimulu na vytvorené pracovné miesto, mala by sa v tom isto kontexte posudzovať aj výška investície na jedno novovytvorené pracovné miesto. 
Striktné obmedzovanie výšky štátnej pomoci na vytvorené pracovné miesto zvýhodňuje materiálovo aj energeticky náročné investície s nízkou pridanou hodnotou, s nízkymi nákladmi práce, vyžadujúce len minimálne nároky na vzdelanie.  

MF SR: V tejto súvislosti upozorňujeme na ustanovenie článku 2 Usmernenia pre národnú regionálnu pomoc (98C  74/06, Ú. v. ES C 74  z 10. 3. 1998), podľa ktorého zlučiteľnosť štátnej pomoci so spoločným trhom môže byť prípustná v zmysle regionálnej pomoci iba vtedy, ak je garantovaná rovnováha medzi výsledným narušením hospodárskej súťaže a výhodami vyplývajúcimi zo štátnej  pomoci.

MH SR: Vzhľadom na to, že 80 % produkcie je smerované na export s prevahou exportu mimo Európskeho hospodárskeho priestoru, príjemca investičných stimulov nie je na trhu SR zvýhodnený. Na druhej strane je potrebné podotknúť, že doterajší výrobcovia práve pre nedostatočné investície do rozvoja technológií sa pre vysoké nároky na pracovné sily a klesajúcu kvalitu (a z toho vyplývajúcu stratu trhov) stali nerentabilnými a už pred niekoľkými rokmi sa ocitli v konkurznej správe. 

MF SR: Investíciou spoločnosti Kronospan  Zvolen s.r.o.  vo výške 8 132 000 tis.  Sk sa predpokladá vytvorenie  360 priamych pracovných miest a 6-8 nepriamych pracovných miest na každé priame novovytvorené pracovné miesto. V prípade realizácie investície spoločnosti Kronospan Prešov s.r.o. v sume 3 980 000 tis. Sk dôjde k vytvoreniu 190 priamych pracovných miest a 6-8 nepriamych  nových pracovných miest na jedno priame novovytvorené pracovné miesto. V tomto kontexte vzniká otázka, či navrhované výšky štátnej pomoci vo forme daňových úľav pre spoločnosť Kronospan Zvolen s.r.o. v sume 2 179 000 tis. Sk (6 mil. Sk na jedno vytvorené pracovné miesto), resp. 1 460 000 tis. Sk pre spoločnosť Kronospan Prešov s.r.o.  (7,7 mil. Sk na jedno vytvorené pracovné miesto) sú v  rovnováhe s vytvorenými priamymi pracovnými miestami a celkovým regionálnym prínosom oboch investícií pre dané regióny. 

MH SR: Rast technologickej náročnosti výroby vyžaduje zvýšenie nárokov na kvalifikáciu pracovníkov, avšak  súčasne spôsobuje pokles nárokov na počty pracovníkov investora. Využitím najmodernejších technológií rastú nároky na činnosti, ktoré sú vyvolané u iných výrobcov vo fáze prípravy a obsluhy výroby. Okrem toho dochádza k zlepšeniu zhodnotenia vstupných surovín a poklesu nárokov na riešenie technologického odpadu. Taktiež predstavujú tvorbu druhotných pracovných miest v danom regióne. Tieto argumenty sú uvádzané aj v štúdii, ktorú investor dal vypracovať pred rozhodnutím o umiestnení investície v danom regióne.   

MF SR: Z formálnych pripomienok upozorňujeme na nesprávne číslovanie príloh v časti „Prílohy k Správe o žiadostiach o poskytnutí investičných stimulov pre spoločnosti Kronospan Zvolen a Kronospan Prešov“, v ktorej obe prílohy sú označené ako Príloha č. 1. 

MH SR: Formálne nedostatky boli odstránené

MF SR: Prílohu č. 1 – Odborný posudok k žiadosti o poskytnutie investičných stimulov odporúčame v časti Štátna pomoc na rozvoj regiónov doplniť i o sumu najvyššej možnej prípustnej sumy  daňovej úľavy 2 179 257 tis. Sk, nakoľko sa v tejto časti uvádza len požadovaná suma, ktorú však nie je možné v uvedenej sume poskytnúť.  

MH SR: Pretože odborný posudok vypracovala š.p.o. SARIO, nie je možné tento zmeniť. Pri posudzovaní splnenia zákonných podmienok prichádzala do úvahy iba suma, ktorá vyplynula z korekcie požiadaviek na základe použitia výpočtu Ministerstva hospodárstva podľa Mnohosektorového rámca regionálnej pomoci pre veľké investičné projekty C(2002) 315,  takže požiadavka investora na výšku úľavy na dani z príjmu právnických osôb bola znížená z 3 325 mil. Sk na 2 179 mil. Sk. Zníženie úľavy o 1 146 mil. Sk investor akceptoval.

MF SR:  Berieme na vedomie, že poskytnutie štátnej pomoci pre uvedené spoločnosti sa navrhuje formou  úľav na dani z príjmu právnických osôb, čo znamená, že predložený materiál nemá negatívny vplyv na  zvýšenie výdavkov štátneho rozpočtu, bude mať však  v nasledujúcich  rokoch vplyv na príjmovú stránku štátneho rozpočtu.

MH SR: V prípade nerealizácie projektu dôjde aj k zníženiu príjmov verejných financií, deklarovaných v priložených Doložkách a súčasne sa vytvára riziko zrušenia už vytvorených pracovných miest v počte cca 500 ľudí, pretože investor pri rokovaniach deklaroval v prípade nepriznania investičných stimulov zámer presunúť investície do Poľska a na Ukrajinu.

V zmysle § 5 a 6 zákona č. 565/2001 Z. z. o investičných stimuloch a o zmene a doplnení niektorých zákonov v znení neskorších predpisov ak poskytovateľ v celom období čerpania investičných stimulov kontrolou ich čerpania zistí, že investor nesplnil niektorú z podmienok čerpania investičných stimulov, uvedené v § 2, musí vrátiť už poskytnuté investičné stimuly. Preto bola príprave žiadosti a kontrole plnenia zákonných podmienok